ΓΡΑΠΤΗ ΕΡΩΤΗΣΗ E-1967/01

υποβολή: Mihail Papayannakis (GUE/NGL) προς την Επιτροπή

(5 Ιουλίου 2001)

Θέμα: Δημόσια Έργα στον Κραυσίνδωνα

Με την παρούσα ερώτηση θα ήθελα να αναφερθώ εκ νέου στο θέμα επικάλυψης του Κραυσίνδωνα. (Ερωτήσεις Ε-1162/89(1) και Ε-1835/90(2)). Όπως προκύπτει από καταγγελίες, ο Δήμος Βόλου εκδήλωσε την πρόθεση για την κατασκευή δρόμου διαμπερούς κυκλοφορίας παρόχθια του χειμάρρου Κραυσίνδωνα. Με τηνλοποίηση των συγκεκριμένων παρεμβάσεων δημιουργείται ένας εσωτερικός δακτύλιος, ο οποίος, επειδή θα παραλάβει σημαντικό κυκλοφοριακό φόρτο, θαποβαθμίσει περιβαλλοντικά και κοινωνικά μία τεράστια περιοχή στο κέντρο του Πολεοδομικού Συγκροτήματος Βόλου-Ν. Ιωνίας.

Δεδομένου ότι η περιοχή του Κραυσίνδωνα έχει χρηματοδοτηθεί από το πρόγραμμα LIFE για την περιβαλλοντική, πολιτιστική και κοινωνική ανάπτυξή του, θα μπορούσε η Επιτροπή να με ενημερώσει αν πρόκειται να χρησιμοποιηθούν κοινοτικά κονδύλια για την εκπόνηση του συγκεκριμένου έργου, και κατά πόσον τα έργα αυτά είναι συμβατά με τον Νόμο Πλαίσιο 1650/86 για την προστασία του περιβάλλοντος και την Οδηγία 85/337/ΕΟΚ(3)

(1) ΕΕ C 139 της 7.6.1990, σελ. 30.

(2) ΕΕ C 45 της 25.2.1991, σελ. 30.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(8 Οκτωβρίου 2001)

Στο πλαίσιο των προγραμμάτων του χρηματοδοτικού μέσου για το περιβάλλον (LIFE), ο Δήμος Βόλου-Νέας Ιωνίας έλαβε κονδύλια για τηνλοποίηση του έργου 93/GR/4518 που αφορούσε τη διευθέτηση του περιβάλλοντος χώρου του χειμάρρου Κραυσίνδωνα. Το έργο αυτό περατώθηκε με επιτυχία στις 21 Μαΐου 1997.

Στις 6 Ιουλίου 2000, μια ένωση πολιτών της περιοχήςπέβαλε διαμαρτυρία, τεκμηριωμένη με αποκόμματα εφημερίδων και μελέτη, για την πρόθεση του Δήμου Βόλου-Νέας Ιωνίας να κατασκευάσει έναν οδικό δακτύλιο, με χρηματοδότηση εν μέρει από κονδύλια χορηγούμενα στο πλαίσιο του κοινοτικού πλαισίου στήριξης (ΚΠΣ) που καλύπτει την περίοδο 2000-2006. Επειδή βρίσκεται στη ζώνη του έργου LIFE 93/GR/4518, η εν λόγω οδική αρτηρία ενδέχεται να διακυβεύσει τα επιτεύγματα του έργου αυτού και να προκαλέσει βλάβες στο τοπικό περιβάλλον.

Με βάση τις διαθέσιμες πληροφορίες, το επίμαχο σχέδιο οδικής αρτηρίας δεν συγκαταλέγεται στα έργα που χρηματοδοτήθηκαν από το ΚΠΣ για την περίοδο 1994-1999. Όσον αφορά δε το ΚΠΣ που καλύπτει την περίοδο 2000-2006, οι αρχές της Περιφέρειας Θεσσαλίας δεν έχουν λάβει μέχρι στιγμής κανένα αίτημα συγχρηματοδότησης τέτοιου έργου από το Ευρωπαϊκό Ταμείο Περιφερειακής Ανάπτυξης (ΕΤΠΑ). Εφόσον τουςποβληθεί τέτοιο αίτημα, θα αξιολογηθεί σε σχέση με την ισχύουσα εθνική και κοινοτική νομοθεσία. Αξίζει να σημειωθεί επίσης ότι στα κριτήρια αξιολόγησης των επιχειρησιακών προγραμμάτων θα συμπεριλαμβάνονται ανάλογοι όροι για τη συγχρηματοδότηση έργων. Οι ελληνικές αρχές ασχολούνται επί του παρόντος με την τελική επεξεργασία των κριτηρίων αυτών, στο πλαίσιο τωνποχρεώσεών τους που απορρέουν από τον κανονισμό (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(1).

Στις 2 Αυγούστου 2000, η Επιτροπή ενήργησε, απευθύνοντας αίτημα για εξηγήσεις στον Δήμο Βόλου-Νέας Ιωνίας, αφού ήταν ο δικαιούχος των κονδυλίων του προγράμματος LIFE και είναι η αρχή που πρωτοστάτησε στην προώθηση του επίμαχου έργου. Παρ' όλον ότι στις 22 Μαΐου 2001 απεστάλη επιστολήπόμνησης, μέχρι σήμερα δεν έχει δοθεί καμμία απάντηση από τον εν λόγω δήμο. Για τον λόγο αυτόν, θα αποσταλεί επιστολή στις ελληνικές αρχές και θα ζητηθούν εξηγήσεις σχετικά με τοπόψη έργο. Αφού λάβει απάντηση, η Επιτροπή θα εξετάσει κατά πόσονφίσταται ασυμβατότητα με τις κοινοτικές διατάξεις, και ιδίως με την οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2), και, εν ανάγκη, θα κινήσει διαδικασία λόγω παράβασης.

(1) ΕΕ L 161 της 26.6.1999.

(2) ΕΕ L 175 της 5.7.1985, που τροποποιήθηκε από την οδηγία 97/11/ΕΚ του Συμβουλίου, της 3ης Μαρτίου 1997 (ΕΕ L 73 της 14.3.1997).